Jedna korisnica u srijedu je na Facebooku objavila priču iz vlaka koji vozi u smjeru Dugo Selo – Harmica kad je došlo do zastoja jer jedan putnik nije imao kartu pa se moralo čekati da stigne policija i to 40 minuta, što je iznerviralo ostale putnike u vlaku. Putnik je imao samo 100 kuna kojima je kondukteru želio platiti kartu koja stoji 9 kuna. No, kondukter mu nije imao za uzvratiti, pa mu je želio napisati potvrdu o povratku novca na blagajni željezničke stanice, na što putnik nije pristao.

Na istoj liniji dogodio se još jedan incident, nekoliko dana ranije (2. rujna), o čemu nas je obavijestio jedan čitatelj poslavši video.

– Snimka prikazuje kako se putnik ponaša prema kondukteru u vlaku te mu je u jednom trenutku, uz salvu uvreda, opalio i šamar. Mnogi ljudi šute o tome, ali to što je ovaj gospodin napravio nije uredu budući da je bio u krivu. Video prikazuje da nisu uvijek samo kondukteri krivi već i putnici – poručio je naš čitatelj.

>>Putnici ostali u nevjerici: Vlak stajao 40 minuta jer jedan čovjek nije imao kartu. Kondukter pozvao policiju